Robert Nozick

Robert Nozick (født 16. november 1938, død 23. januar 2002) var en amerikansk filosof. Han utdannet seg ved Columbia og Princeton University og jobbet som professor ved Harvard fra 1969. Nozick er mest kjent for boken Anarchy, State, and Utopia (1974), som han vant National Book Award for.

Biografi 
Han ble født i Brooklyn 16. november 1938 av en jødisk entreprenør som hadde utvandret fra Russland.
Som ung, tykkfallen gutt gikk han stolt rundt i gatene med en utgave av Platons bok Staten, til tross for at han «kun hadde lest deler av den og forsto enda mindre».
Han utdannet seg ved Columbia University og ble medlem av Norman Thomas' Socialist Party of America. Nozick grunnla i tillegg en lokalavdeling av «Student League for Industrial Democracy» for Columbia.
Etter å ha tatt en bachelor ved Columbia i 1959 studerte han ved Princeton University, hvor han tok en mastergrad i 1961. I 1963 tok han en filosofisk doktorgrad med avhandlingen The Normative Theory of Individual Choice.
Etter to år som førsteamanuensis ved Princeton underviste Nozick ved Harvard og Rockefeller University i New York.
I 1969 ble han professor ved Harvard, i en alder av 30 år.
Han ble der for resten av livet, og ble i 1998 utnevnt til «University Professor».

Nozick giftet seg i 1959 med Barbara Fierer, som han fikk en sønn og en datter med.
Etter å ha skilt seg fra henne i 1981, giftet han seg med dikteren Gjertrud Schanckenberg i 1987. Nozick døde av magekreft den 23. januar 2002 i Cambridge, Massachusetts.

Arbeid innen politisk filosofi 
I 1974 ga Nozick ut boken Anarchy, State and Utopia («Anarki, stat og utopi»), hvor han tok til orde for en nattvekterstat. I Nozicks øyne var minimalstaten – en stat som begrenser seg til å beskytte individers rett til å bestemme over eget liv og eiendom – den eneste staten som kunne være rettferdig. Han mente at en stat mer omfangsrik enn minimalstaten ikke kunne eksistere uten å bryte individenes rettigheter.
Nozick hevdet at den økonomiske distribusjonen som var et resultat av det frie markedet var rettferdig, så lenge ingen rettigheter var blitt brutt i prosessen som resulterte i denne fordelingen. Dette betydde ifølge Nozick at all tvungen redistribusjon av økonomiske midler var illegitimt, og et brudd på rettighetene til dem som ble fratatt midler.

Senere arbeid 
Nozicks bok ble lagt godt merke til innenfor politisk filosofi, og de som ønsket å begrunne en mer aktiv stat ble nå nødt til å ta hensyn til hans argumenter. Blant annet tok John Rawls et oppgjør med Nozicks argumenter i boken Political liberalism (1991). Nozick var bevisst på at hans filosofiske begrunnelse for minimumsstaten hadde mangler, og lovet allerede i Anarchy, State and Utopia at han ville publisere et sterkere forsvar senere. Dette ble aldri gjort, og Nozick innrømmet i boken The examined life (1989) at han hadde gitt opp denne målsetningen, og at han ikke lenger forfektet libertarianisme. I stedet valgte Nozick å bruke den siste delen av sin karriere på å skrive om livsfilosofi (The Examined Life, 1989) og epistemologi (The Nature of Rationality, 1993; Socratic puzzles, 1997).

Referanser

Litteratur  
 Cohen, Gerald A. (1995). Self-ownership, Freedom, and Equality. Cambridge: Cambridge UP. .
 Francis, Leslie P. & Francis, John G. (1976). «Nozick's Theory of Rights: A Critical Assessment». The Western Political Quarterly, bd. 29, nr. 4: 634–44. , .
 Wolff, Jonathan (1991). Robert Nozick: Property, Justice, and the Minimal State. Stanford, California: Stanford UP. .
 Schmidtz, David, red. (2002). Robert Nozick. Cambridge: Cambridge UP. Fulltekst. . Kapitler:
 Schmidtz, David (2002). «Introductions», s. 1–9.
 Miller, David (2002). «The Justification of Political Authority», s. 10–33.
 Sanders, John T. (2002). «Projects and Property», s. 34–58.
 Lomasky, Loren E. (2002). «Nozick's Libertarian Utopia», s. 59–82.
 Pettit, Philip (2002). «Non-Consequentialism and Political Philosophy», s. 83–104.
 Gaus, Gerald F. (2002). «Goals, Symbols, Principles: Nozick on Practical Rationality», s. 105–30.
 Williams, Michael (2002). «Nozick on Knowledge and Skepticism», s. 131–54.
 Bratman, Michael E. (2002). «Nozick on Free Will», s. 155–74.
 Millgram, Elijah (2002). «How to Make Something of Yourself», s. 175–98.
 Schmidtz, David (2002). «The Meanings of Life», s. 199–216.

Leksikonartikler
 Feser, Edward (21. mai 2003). «Robert Nozick (1938—2002)». Internet Encyclopedia of Philosophy. Oppdatert 4. mai 2005. Hentet 18. juni 2011.
 Haworth, Alan (2004). «Robert Nozick». I: Baggini, Julian & Stangroom, Jeremy (red.) Great Thinkers A–Z. London: Continuum. .
 Lacey, Alan R. (2002) [1996]. «Nozick, Robert». I: Brown, Stuart; Collinson, Diane & Wilkinson, Robert (red.) Biographical Dictionary of 20th Century Philosophers. London: Routledge. .
 Luper, Steven (1999). «Nozick, Robert (1938 - )». I: Audi, Robert (red.) The Cambridge Dictionary of Philosophy. Cambridge: Cambridge UP, 2. utg. .
 Pike, Jon (2007). «Nozick, Robert». I: Political Philosophy A–Z. Edinburgh: Edinburgh UP. .
 Svendsen, Lars (2009). «Robert Nozick». I: Godal, Anne Marit (red.) Store norske leksikon. Hentet 18. juni 2011.

Nekrologer
 Føllesdal, Andreas (26. januar 2002). «Robert Nozick - nyliberalismens filosof». Aftenposten. Hentet 18. mai 2011.
 Gewertz, Ken (2002). «Philosopher Nozick dies at 63». Harvard Gazette. Hentet 18. juni 2011.
 Mosfjell, Bent Johan (30. januar 2002). «Frihetsfilosofen Nozick er død». Universitas. Hentet 18. mai 2011.
 O'Grady, Jane (26. januar 2002). «Obituary: Robert Nozick». The Guardian. Oppdatert 1. februar 2007. Hentet 18. juni 2011.
 «Professor Robert Nozick» (28. januar 2002). The Daily Telegraph. Hentet 18. juni 2011.
 Ryan, Alan (30. januar 2002). «Professor Robert Nozick» . The Independent. Hentet 18. juni 2011.

Nettpubliseringer
 Isaksen, Torbjørn Røe (20. september 2006). «Den ukjente Robert Nozick». Minerva. Intervju med Dag Herbjørnsrud. Hentet 4. juli 2011.
 Kilcullen, John (1996). «Robert Nozick: Against Distributive Justice». Macquarie University. Hentet 4. juli 2011.
 Norberg, Johan (2002). «Robert Nozick - liberalen från Harvard». liberalismen.com. Hentet 4. juli 2011.

Videre lesning 

 Barber, Benjamin R. (1977). «Deconstituting Politics: Robert Nozick and Philosophical Reductionism». The Journal of Politics, bd. 39, nr. 1: 2–23. .
 Cohen, Gerald A. (1977). «Robert Nozick and Wilt Chamberlain: How patterns preserve liberty». Erkenntnis, bd. 11, nr. 1: 5–23, .
 Danly, John R. (1979). «Robert Nozick and the Libertarian Paradox». Mind, bd. 88, nr. 351: 419–23. .
 Feser, Edward (2003). On Nozick. Toronto: Wadsworth. .
 Fisk, Milton (1980). «Property and the State: A Discussion of Robert Nozick's Anarchy, State, and Utopia». Noûs, bd. 14, nr. 1: 99–108. .
 Hailwood, Simon A. (1996). Exploring Nozick: Beyond Anarchy, State and Utopia. Aldershot: Avebury. .
 Herbjørnsrud, Dag (2002). Leaving Libertarianism: Social Ties in Robert Nozick's New Philosophy. Oslo: Universitetet i Oslo.
 Lacey, Alan R. (2001). Robert Nozick. Princeton: Princeton UP. .
 Paul, Ellen F.; Miller, Fred D. Jr. & Paul, Jeffrey (red.) (2005). Natural Rights Liberalism from Locke to Nozick. Cambridge: Cambridge UP. .
 Paul, Jeffrey (red.) (1981). Reading Nozick: Essays on Anarchy, State, and Utopia. Oxford: Basil Blackwell. .

Filosofer fra USA
Sakprosaforfattere fra USA
Personer fra New York City
Fødsler i 1938
Dødsfall i 2002